
DISSERTATIO  MEDICA 


INAUGURALIS, 

QUAEDAM 


DE 

EMETICIS. 

COMPLECTENS. 


IIoc  remediorum  genus  diu  lateque  lau¬ 
datum,  apud  medicos  nunc  rarius  quam  olim 
in  usum  venit.  Emetica  autem,  rite  admini¬ 
strata,  remedia  sunt  adeo  salutaria  ut  nun¬ 
quam  negligi  possint.  Natura  ipsa  indican¬ 
tur:  Sublevant  molestissima  morborum  signa: 
interdum  omisso  tali  auxilio  vix  curatio  im¬ 
petranda  sit. 

Hoc  in  tentamine  pauca  de  usitatiorum 
ADMINISTRATIONE  AC  USU  in  animo  est  pro¬ 
ferre. 

Horum,  jam  per  annos  centum  et  amplius, 
certe  prjnceps  fuit  Radix  Ipecacuanhae 
Medicamentum  hoc  tutum  simul  et  efficax, 
saepius  in  pulverem  tenuissimhm  tritum,  in¬ 
terdum  autem  vino  infusum  administrari 
solet.  Pulverem  ob  radicis  duritiem  prae« 
parare  difficile  est,  et  nisi  qui  terunt  praeca¬ 
veant  ne  pars  levissima  circumvolet,  nausea 
et  vomitus  inferantur ;  immo  etiam  nares, 
fauces,  oculosque  inflammasse  dicitur.  In¬ 
ter  terendum  igitur,  ut  haec  effugiantur, 
alcohole  humectanda  est  radix  ;  deinde 
cribro  operto  uti  oportet,  cujus  operculum 
non  dimoveri  debet,  donec,  agitatione  per¬ 
acta,  tempus,  ut  pulvis  quiescat,  datur. 
Propter  magnum  hujus  pulveris  pretium, 
alia  nullum  aut  vix  ullum  verae  radicis 
habentia,  et  vim  vomitoriam  a  Tartaro  Eme¬ 
tico  commisto,  haurientia,  haud  infrequenter 

veneunt  ;  et  fraus  hujusmodi,  infeliciter, 
donec  juvenes  aut  infirmos  laeserit,  vix  de¬ 
tegi  potest. 

Quod  spectat  ad  pulveris  Ipecacuanhae 
dosim,  simul  ac  ad  illam  aliorum  medicami¬ 
num,  pro  re  nata  varianda  est.  Interdum 
sex  enim  aut  octo  granis,  nonnunquam 
sexaginta  aut  octaginta  opus  erit.  Notan¬ 
dum  est  nimis  parvam  copiam,  veluti  sex  aut 
octo  granorum,  plerumque  nullum  commodi 
habere,  quia  si  responderit  non  mitiores  sunt 
effectus  quam  si  major  esset.  Quantitas 
autem  sexaginta  aut  octoginta  granorum 
vix  uno  tempore  unquam  exhibetur,  quia 
si  non  injuriosum  sit  copiam  tam  magnam 
dare,  saltem  inutile  foret.  Ad  dosim  igitur, 
Ipecacuanhae  grana  viginti,  aut  viginti 
quinque  ex  aromatica  quavis  aqua  excipian¬ 
tur,  et  intra  horae  dimidium  plerumque 
movebitur  ventriculus.  Necesse  est  hoc  spa¬ 
tium  acceptionem  inter  et  vomitum,  ut  Ipeca« 
cuanha  stomachum  satis  afficiat,  ideoque  si 

vel  a  morbi  signis,  vel  ab  aegri  notitia  veri¬ 
simile  sit  ut  vomitus  citius  incipiat,  aegrum, 
IpecacLianha  devorata,  supinum  jacere  opor¬ 
tet  :  hic  positus  fere  semper  perutilis  est,  ut, 
medicamento  purgante  adhibito,  vomitus  prae¬ 
veniatur.  Alienum  erit  autem  ut  ultra  ho¬ 
rae  dimidium  Ipecacuanha  in  ventriculo  ma¬ 
neat,  quia  in  alvum  descendens  dum  medi¬ 
cum  fallit,  aegrum  acerrime  purgat.  Ubi 
igitur  probabile  sit,  ut  intra  horae  dimidium 
non  respondeat  ventriculus,  aeger  haud  de¬ 
cumbere  debet ;  sed  si  id  fieri  queat,  ambu¬ 
lare,  vel  etiam  ad  vertiginem  inferendam  ro¬ 
tare.  At  si  in  hoc  modo  tempore  supra- 

dicto  vomitus  non-ciatur,  Ipecacuanhae  de¬ 
cem  grana  omni  sexto  vel  quarto  horae  spatio 
ad  tertiam  vicem,  nisi  prius  incipiat,  assu¬ 
menda  sunt. 

In  hoc  medicamento  administrando,  par- 
tim  quia  ingratus  est  ejus  gustus,  sed  ma¬ 
gis  ut  ad  tempus  debitum  in  ventriculo  deti¬ 
neatur,  aqua  aromatici  utimur.  Prout  igi- 

tur  aliquis  ad  vomitum  plus  minusve  procli¬ 
vior  sit,  ratio  aromatum  est  mutanda. 

Plerumque  tamen  sufficit,  si  Ipecacuanhae 
pulveri  cum  syrupi  simplicis  pauxillo,  bene 
in  mortario  trito,  aquae  menthae  piperitae  una 
uncia,  cum  spiritus  lavandulae  compositi  vel 
spiritus  ammoniae  aromatici  guttis  triginta 
commista ;  aut,  si  aeger,  quod  non  raro  ac¬ 
cidit,  mentham  haud  assumere  queat,  aquae 
cinnamomi  una  uncia  addatur.  Ipecacu- 
anha  in  hac  vel  in  quavis  simili  extempora- 
nea  formula,  ad  infirmos  insigniter  accom¬ 
modatur  ;  et  ad  alios  quoque,  si  nullum  ne¬ 
cessitatis  sit  ut  ab  illis  emetici  usus  celetur, 
vel  ut  nisus  vehementes  excitentur.  Inter¬ 
dum  tamen  faciem  alius  intumescit,  et 
saepius  alii  nauseam  diuturnam  sine  vomitu 
infert ;  ideoque  his,  si  emeticum  necessa¬ 
rium  sit,  ad  tartarum  emeticum  vel  sulpha- 
tem  zinci  confugiendum  est.  Aliquando  au- 
tem  haec  etiam  frustra  praecipiantur,  et 
quod  magis  mirum  est,  qui  haec  fortia  eme- 

tica  incassum  lentarunt,  nonnunquam  lenis¬ 
simo  accepto,  vel  alias  invite  vomuerunt. 

Nunc  loquendum  est  breviter  de  utilissimo 
omnium,  e  regno  minerali,  emeticorum,  sci¬ 
licet  de  Tartaro  Emetico  sive  Tartrite 
Antimonii  et  Potassae 

Hoc  antimonii  praeparatum  per  seculum 
jam  in  usum  perstitit.  Non  interne  unquam 
adhibetqr,  nisi  in  aqua  aut  vino  solvatur. 
Utile  erit  ut,  cum  medicamenta  fortia,  in 
portionibus  admodum  minutis,  nec  facile 
nec  accurate  ponderari  queant,  si  cum  qua¬ 
dam  re  innocua  non  misceantur,  Antimonii 
Tartritis  et  Potassae  pars  una  cum  quintis 
sacchari  purissimi  bene  trita,  in  usum  sepo¬ 
natur.  Ad  vomitum  movendum  Tartari 


*  “  Tartarus  Emeticus. 

R  Croci  Antimonii  partes  tres. 

Super-Tartritis  potassae  partes  quatuor. 
Aquae  Distillatae  partes  triginta  duas. 
Coque  in  vase  vitreo  per  horae  quadrantem ;  per 
chartam,  cola ;  et  liquorem  colatum  sepone,  ut  for¬ 
mentur  crystalli,” 

emetici  grana  sex  in  aquae  aromaticae 
dilutae  unciis  quatuor  solvantur  ;  cujus  so¬ 
lutionis  unciae  dimidium  vel  una  uncia, 
sexto  vel  quarto  quoque  horae  spatio,  do¬ 
nec  ventriculus  responderit,  est  assumen¬ 
da.  Interdum  hujus  effectus  mites  sunt,  ple¬ 
rumque  autem  nisibus  validis  et  longis,  ven¬ 
triculus,  intestina  superiora,  et  forsan  fellis 
vesicula  omnino  exinaniuntur.  Propter  has 
vires  hoc  remedium  vomitorium  convenit  qui¬ 
bus  corpus  subito  afficiendum  est,  aut  qui¬ 
bus  robur  maxime  adest.  Perutile  quoque 
erit  quia  gustu  vix  percipitur,  ubi  ab  aegro 
emeticum  celare  opus  sit  ;  in  hoc  casu  au¬ 
tem  auctiore  in  copia  adhiberetur,  quia  in 
homine  nesciente,  se  accepisse  emeticum, 
nausea  naturaliter  reprimitur,  saltem  non  eli¬ 
citur. 

Cum  jam  de  Ipecacuanha  et  Tartaro  eme¬ 
tico  separatim  diximus,  observare  debemus, 
ut,  in  morbis  tractandis  ex  iisdem  con¬ 
junctis  multum  boni  oriatur  j  namque  dum 

antimonii  vis  ex  dose  parva  imminuitur,  ea¬ 
dem  Ipecacuanhae,  ex  illo  commisto,  auge¬ 
tur.  Hoc  consilio  si  grani  dimidium,  vel 
granum  Tartari  emetici,  et  Ipecacuanhae  vi- 
ginti  conjunguntur,  plerumque  sufficit ;  in¬ 
terdum  tamen  assumpta  sunt  hujus  drachma 
una  cum  illius  sex  granis,  antequam  vomitus 
induci  potest. 

Quando  haec  remedia  vomitoria  ad  in¬ 
fantes  necessaria  sunt,  fere  semper  ex  vino 
exhibentur,  quia  in  hoc  modo  gustui  gratissi¬ 
ma  fiant.  Vini  Ipecacuanhae  dosis  est 
drachmae  duae  aut  tres  ;  vini  antimonialis 
autem,  quod  in  singulis  unciis  vini  albi,  ha¬ 
bet  Tartari  emetici  grana  duo,  dosis  est 
drachma  una  aut  duae,  duodecimo  vel  sexto 
quoque  horae  spatio  ad  vomitum  usque  re- 


*  “  Vinum  Ipecacuanhae 
13L  Radicis  Ipecacuanhae  contusae  unciam  unam 
Vin.  albi  Hispani  uncias  quindecim. 

Macera  per  dies  septem,  et  per  chartam  cola.” 

( Pharmacopeia  Edinburgensis. ) 

petita.  Infanti  tamen  dum  ventriculus  in¬ 
anis  sit  tartarus  emeticus  nequaquam  dari 
debet,  quia  in  tali  statu,  nauseam  diuturnam 
sine  vomitu,  aut  mortem  ipsam  intulisse  no¬ 
tum  est.  Subinde  commodum  erit  ut  vina 
emetica  commisceantur,  in  ratione  vini  ipe- 
cacuanhae  duarum  aut  trium  partium,  cum 
vini  antimonialis  una  aut  duabus.  Sunt  in¬ 
fantes  qui  vinum  non  assumere  possunt  et 
quibus  igitur  ex  quovis  haustu  grati  saporis 
emetica  sunt  praecipienda. 

Ex  jam  dictis  facile  intelligetur  quomodo 
ipecacuanha  et  tartarus  emeticus,  separatim 
aut  conjunctim,  ad  omnes  fere,  quibus  opus 
sit  Emeticis,  accommodari  possint.  Sed 
quando  vomitus  est  morbi  signum,  et  eum 

I 

promovere  convenit,  hunc  ad  effectum  aqua 
tepida  cum  solitis  stimulantibus  mista,  sinapi 
nimirum,  chamamelo,  carbonate  ammoniae, 
haud  infrequenter  sufficit.  Et  ubi  vomi* 
tionem  statim  ciere  oportet,  praescribuntur, 
quia  tali  vi  pollent,  Sulphates  Zinci  aut 

Cupri.  Hujus  ad  Emeticum  grana  duo, 
tria  aut  etiam  plura  in  aquae  unciis  duabus, 
illius  quindecim  aut  triginta  grana  solvi  so¬ 
lent.  Sulphas  zinci  minus  noceat  quam 
sulphas  cupri,  sed  minus  efficax  est  j  certe 
hic  votis  respondit,  posteaquam  ille  incassum 
tentatus  fuit. 

Ad  Emeticum  accipiendum  aliquod  tem¬ 
poris,  si  nihil  obstat,  inter  sextam  horam 
et  octavam  vespere,  pro  ratione  duplici  se- 
legendum  est.  Primum  quia  cibo  pleno 
non  opus  est  ante  crastinum  jentaculi  tem¬ 
pus  ;  deinde  quia  vomitu  finito  aeger  opti¬ 
mam  nanciscetur  occasionem,  somni  soli¬ 
to  tempore  capiendi,  quod  in  morbis  non¬ 
nullis  maxime  prodest.  Hauriendae  sunt 
potiones  tepidae,  ut,  evacuatio  ventriculi  ex 
Emetico  incepta,  absolvatur.  Illae  autem 
ante  hoc  tempus  non  sumendae  sunt,  quia 
emeticum  vel  descendere  facient,  vel  ex 
ventriculo  cibo  aliisque  relictis,  rejicientur. 
Haud  parvi  momenti  est  quo  in  modo 

haustus  accipiantur,  cum  nisi  in  copia  mo¬ 
doque  idoneis  minime  proderunt.  Hac  de 
re,  magna  vulgi  ignorantia  est  ;  quidam 
enim  unam  libram  aquae  tepidae  nimiam 
esse  credunt,  dum  alii  si  satis  bibant,  ita 
hauriunt,  ut  rem  vix  melius  gerant.  Ex¬ 
quirendum  est  igitur.  Emetico  praescripto, 
si  moduiu  quo  regatur,  aeger  adjutoresve 
intellexerint.  Sin  minus,  illis  dicere  nos 
oportet  primum,  quia  vomitus  solet  nisus 
excitare,  elicereque  sudorem  copiosam,  ut 
laxa  vestimenta  et  calida  aeger  induat ;  tunc 
ut  ventriculo  semel  respondente,  bibat  aquae 
tepidae  unam  libram  aut  libram  cum  semisse, 
cui  sinapis  confecti  (Anglice  made  mustard) 
drachmae  dimidium  aut  drachma  addatur. 
Desistendum  est  autem  illi,  si  vomendi  cupi¬ 
do  prius  inducatur.  Deinde  ut,  si  elapsa  de¬ 
cima  horae  parte  ventriculus  non  responderit, 
hauriat  iterum  aquam  tepidam  pari  modo  cum 
sinapi  mistam,  ad  vomitum  usque,  qui, 
quamdiu  id  fieri  potest,  digito  vel  penna  in 

fauces  immissa  producendus  est.  Porro 
aeger  post  brevem  quietem,  in  eodem 
modo  aquae  haustus  repetere  debet ;  et  per 
horam  unam  alteramve  invicem  hauriens 
sistensque,  pergere,  prout  plus  minus  muco 
viscido  ventriculus  laborare  videtur.  Te¬ 
nendum  autem  in  memoria  est,  aliquos  esse 

• 

quibus  aqua  tepida  ne  vomitum  quidem 
producere  queat,  nisi  aquae  pro  consuetis 
stimulantibus  Ipecacuanhae  grana  pauca 
adjiciantur :  ideoque  ubi  aegri  notitia  hanc 
idiosyncrasiam  docet,  illa  semper  utenda 
sunt.  Quando  autem  talis  notitia  deest,  mo¬ 
nendum  est  aegro,  ut,  aquae  libris  quatuor 
aut  circiter,  haustis  sine  vomitu  moto,  bi¬ 
bere  non  pergat,  sed  fauces  irritando,  aut  si 
incassum,  Ipecacuanha  utenda,  ut  aquam  e 
ventriculo  exantlare  conetur.  His  praecautis, 
haec  methodus  aquae  accipiendae,  non  tan¬ 
tum  tuta,  evadit,  sed  ad  ventriculum  liberan¬ 
dum  optima.  Si  enim  non  tempus  est,  ut 
mucus  viscidus  quodammodo  solvatur,  et  si 

fauces  irritando,  ejusdem  soluti  evacuatio 
non  producatur,  ad  eum  amovendum  spe¬ 
rare  vanum  erit.  Infantibus  tamen,  hic  mo¬ 
dus  regularis  ad  vomitum,  emetico  dato, 
promovendum,  vix  sequi  potest.  Ad  illos 
autem,  si  siti,  persuasione  vel  etiam  vi  satis 
aquae  accipiant  ad  ventriculum  ab  ingestis 
liberandum,  nihil  magis  fere  opus  erit,  nisi  in 
quibusdam  eorum  morbis,  veluti  pertussi,  ubi 
interdum  ventriculus  si  fieri  potest  in  toto 
exinanire  debet. 

Ingratus  ventriculi  sensus,  finita  vomen¬ 
di  operatione,  donec  aliquid  gustui  jucun¬ 
dum  assumptum  sit,  perstare  solet :  ideo- 
que,  patiente  morbo,  paululum  carnis  bovi- 
nae  in  craticulum  tostae  (Anglice  hee/stealc) 
vel  panis  tosti  una  cum  vino  albo,  aqua 
bulliente  diluto,  et  dein  saccharato,  {negus) 
vel  atherae  (gpanadd)  dare  idoneum  erit. 

i 

Nunc  ad  Emeticorum  usum  in  morhis 


transeundum  est. 

De  hac  nostri  propositi  parte  observare 
liceat,  ut,  cum  ad  remedia  indicanda  aspec¬ 
tus  aegri  tam  multo  conducit ;  generalia 
tantum  hic  tradi  possint.  Progrediendum 
est  a  CLASSE  pyrexiarum,  quia  in  plerisque 
hujus  classis  morbis,  emetica  adhibeantur : 
deinde  producenda  sunt  exempla  pauca,  ex 
caeteris  morborum  classibus,  quibus  utilissi¬ 
ma  sint  aut  necessaria. 

I.  In  Fehre  Intermittente, — Omnes  consen¬ 
tiunt  emetica,  in  hoc  febrium  genere,  diver¬ 
sis  in  temporibus,  et  pro  variis  rationibus  uti¬ 
lissima  esse,  praesertim  in  febre  vernali  et 
quotidiana  autumni.  Validum  enim  antimo- 
nii  emeticum  brevi  ante  accessum  paroxysmi 
datum,  non  solum  hujus  progressum  sed  fe¬ 
brim  quoque  sistit ;  vel  ex  ventriculi  evacu- 
atione,  vel  vehementi  subitaque  in  corpus 
actione,  vel  potius  ex  utrisque  simul  conjunc¬ 
tis.  In  statu  rigoris  pariter  ac'  caloris,  si 
nausea  et  vomitus  inefficax  urgeant,  stoma¬ 
chus  potionibus  solitis  vel  interdum  Ipecacu- 

anlia  administranda  depleri  debet.  Nam  ita 
dum  haec  signa  tollantur,  paroxysmus  simiil 
brevior  fiet.  In  statu  apyrexiae^  nisi  vomi¬ 
tus  prius  excitatus  fuerit,  ventriculus  ple¬ 
rumque  adeo  laborat,  ut  .sine  emetico  dato, 
cinchona  vel  alia  utilia  medicamina  ne  in  eo 
quidem  .manere  queant ;  dato  autem  eveniat 
ut  haec  minore  in  copia  quam  aliter  necessa¬ 
ria  erunt. 

II.  In  Febribus  Continuis.  Vomitoria,  ad 
has  febres  curandas  ex  tempore  antiquissimo 
ad  hoc  usque,  adhibita  fuerunt.  Tamen  per 
aliquot  annos  ultimos  aqua  frigida,  purgan¬ 
tia,  detractio  sanguinis,  hydrargyrusque,  plus 
minusve  conjuncta,  latius  habuere  imperium, 
et  ad  curationem  quam  plurimum  profece¬ 
runt.  Exempla  autem  non  rara  fuerunt,  qui¬ 
bus  ut  olim  Emetica  multum  boni  contule¬ 
runt.  Praecidant  enim  febrim  sub  initio,  mi¬ 
tigant  signa  urgentia,  postquam  inveteravit, 
statum  etiam  convalescentem  properant,  et 
sola  ad  plenam  ventriculi  evacuationem  va- 

lent.  Sunt  qui  nec  Emetica  nec  ulla  reme¬ 
diorum,  ad  febrim  discutiendam  pollere, 
credunt.  Si  autem  quis,  capitis  dolore,  pulsu 
frequente,  siti,  anxietate,  cutis  •  calore,  de¬ 
nique  solitis  signis  sub  primis  febrium  diebus, 
affectus  sit,  et  ab  his  omnibus.  Emetico  et 
Cathartico  propinatis,  vel  post  aquae  frigidae 
affusionem,  aut  sanguinis  missionem,  omnino 
liberetur,  quid  cogitandum  est  nisi  quod  fe¬ 
bris  praecidatur.  Haud  tamen  negandum 
est,  pauciores  esse  occasiones  febrim  praeci¬ 
dendi,  quia  sub  initio  plurimorum,  ita  levia 
esse  videntur  signa,  ut,  morbi  incubantis  ne¬ 
sciens,  exercitatione  negotiove  ad  illa  amo¬ 
venda,  speret.  Atqui  si  ita  signa  non  tollan¬ 
tur,  adeo  augentur,  ut  ad  febrim  praeciden¬ 
dam  praeteriverint  et  spes  et  tempus.  In 
diis  exemplis  quoque,  auxilium  non  petit 
aeger  priusquam  febrim,  quae  naturam  pro¬ 
priam  citius  ostenderat,  progredi  passus  est. 
Rebus  ita  se  habentibus,  signis  occurrendum 
est  j  et  si  stomachus,  nec  signis  ejus  inflam- 

mationis  nec  pleno  vomitu  existente,  multo 
laborat,  Emeticum  sane  opem  feret ;  cujus 
etiam  effectus  ad  statum  convalescentem  per¬ 
veniunt,  quia  tunc  ad  sua  munera  ventriculus: 
aptior  evadet.  In  Febribus  Recidivis  quoque 
ad  id  decurrendum  est ;  quia  in  his  ciborum 
concoctio  iterum  fit  prava,  et  si  vomitorium 
non  adhibeatur,  aeger  difficile  ad  sanitatem* 
redit.  Hae  observationes,  praesertim  ulti¬ 
mae,  aeque  ad  Catarrhum  Contagiosum  refer¬ 
antur.  Communia  hujus  morbi  signa  sunt, 
pyrexia,  tussis,  pleurodyne,  faucium  inflam¬ 
matio,  characteristica  autem  dolor  ruborque 
linguae,  cum  maxima  morbi  recidivi  proclivi¬ 
tate  ex  corporis  exercitatione.  Nam  si  ni¬ 
mis  cito  per  tempus  breve  etiam  surgat  aeger, 
et  magis  adhuc  si  ambulet  aut  scalas  ascen¬ 
dat,  signa  omnia  redeunt.  Vomitoria  pariter 
sub  initio  hujus  morbi  ac  febris  communis 
prosunt ;  et  ubi  aeger  in  eum  relapsus  est, 
ventriculus  semper  muco  viscido  obducitur  ; 
inde  cibi  concoctio  male  se  habet,  pyrexia 

augetur  et  debilitas  inducitur.  Ad  recupe¬ 
randum  aegrum  ex  tali  statu,  stomachum 
primo  evacuare  oportet ;  deinde,  aliis  malis 
sublatis,  per  parvam  sanguinis  missionem, 
alvi  ductum,  &c.  inter  aliquot  dies  in  lecto 
manere  ;  denique,  ubi  aeger  surgere  incipit, 
subinde  decumbere  debet,  et  defatigationem 
omnigenam  evitare,  ne  morbus  iterum  re¬ 
deat. 

In  Febre  Remittente  regionis  calidae.  Eme¬ 
tica  nonnunquam  tentata  sunt ;  sed  plerum- 
'  que  progressus  harum  febrium  pervelox,  cum 
signis  congestionis  in  cerebro,  hepate,  aut 
ventriculo  manifestis,  remedia  ex  iis  diversa 
postulat ;  et  hinc  a  plena  sanguinis  detrac¬ 
tione,  et  hydrargyri  usu  faustus  eventus  prae¬ 
cipue  pendet. 

III.  In  Morbis  Exanthematicis, — Pleri- 
que  hujus  ordinis,  praesertim  Morbilli,  Scarla¬ 
tina  et  Erysipelas  ab  vomitoriis  in  accessu 
adhibitis  beneficium  accipiant,  eodem  modo 

ac  in  febribus  continuis ;  in  illis  autem  ad 
progressum  sistendum  vix  sperare  possimus. 

IV.  In  Phlegmasiis, — Inter  hos  morbos 
vomitus  plerumque  est  signum  qiiod  levari 
potius  quam  promoveri  debet.  Sed  in  pau¬ 
cis  horum,  veluti  in  Cynanche  maligna,  quae 
nunc  pessima  scarlatinae  species  esse  credi¬ 
tur,  haud  minime  juvant.  Prohibet  enim 
Emeticum  ne  acria  ingesta  in  alvum  descen¬ 
dant,  et  sic  dum  vires  aegri  minus  exhaustae 
'  erunt,  ventriculus  ipse  ad  alias  medicinas  ac¬ 
cipiendas  magis  valebit.  Praeterea  illud  fe¬ 
brim  quodammodo  mitigat. 

In  Cynanche  tonsillari  quoque  optimo 
cum  exitu  dari  dicuntur.  Fertur  enim  in 
primo  morbi  die  vel  secundo  emeticum  pro¬ 
pinatum  cum  regimine  diaphoretico  sequen¬ 
te,  paucis  in  horis  perfectam  effecisse  cura¬ 
tionem.  Et  ubi  etiam  inflammatio  ita  se 
auxit,  ut  aeger  vix  devoret,  dictum  est,  vo¬ 
mitum  a  paulo  Tartaro  Emetico  in  posterio¬ 
rem  oris  partem  immisso,  ibique  sensim  so- 

luto,  motum  esse,  quo  guttur  adeo  apertum 
Iit,  ut  in  vomitu  promovendo  potiones  facile 
hauriri  queant,  et  dein  aegrum  in  die  una 
aut  altera,  nonnuhquam  sine  emetico  repe¬ 
tito,  convaluisse.  Porro  in  hoc  morbo  vomi¬ 
toria  ad  abscessum  rumpendum,  aut  pure  in 
ventriculum  descendente,  ad  id  amovendum, 
interdum  adhibita  sunt.  Haud  credendum 
vero  est  ut  aliquis  cum  morbo  tam  levi  af¬ 
fectus  quam  hic  saepe  est,  ad  vomitorium  se 
subjicere  voluerit ;  sed  certe  si  ab  cynanche 
in  acuta  forma  laborare  solet,  non  alienum 
foret  progressum  sistere  modo  supradicto  j 
et  si  deglutatio  admodum  impeditur,  aut 
magnus  fit  abscessus,  et  hic  scalpello'  non 
aperiri  queat,  talis  praxis  prodesse  posset. 

V.  In  Haemorrhagiis, — In  morbis  huic 
ordini  subjectis,  ut  in  phlegmasiis,  vomitus 
plerumque  timendus  est.  Ubi  autem  status 
ventriculi  vel  febris  Emetica  indicant,  tutissi¬ 
me  ad  haec  confugere  licet,  nisi  major  sit 
sanguinis  fluxus.  In  Phthisi  pulmonali,  qui 

in  hoc  morborum  ordine  ponitur,  ex  ejus 
nexu  cum  haemoptyse,  fortissima  emetica, 
sulphas  nimirum  zinci  vel  cupri,  quia  nau¬ 
seam  non  inducant,  et  forsam  pro  aliis  ra¬ 
tionibus  tentata  sunt,  sed  infeliciter  sine 
prospero  exitu  ;  quapropter  in  phthisi  ho¬ 
rum  usus  est  nunc  fere  relictus.  Hoc  ver6 
in  morbo  symptomata,  ventriculo  laborante, 
semper  multo  augentur,  ideoque  Ipecacu- 
anha  pro  emetico  data,  aegrum  saltem  le¬ 
vabit,  nisi  ejus  debilitas,  morbo  longius  du¬ 
rante,  non  hanc  etiam  potest  tolerare. 

(i- 

In  Classe  Neurosium  morbi  adeo  dissimiles 
sunt  alteri  alteris,  ut  nullum  medicaminis  aut 
classis  remediorum  semper  vel  fere  semper 
ad  eos  sint  apta.  Quamvis  autem  non  in 
paucis  eorum  postulantur  vomitoria,  tamen 
de  horum  usu  in  dyspepsia,  dein  in  per¬ 
tussi  tantum  hic  tractare  propositum  est. 

I.  Dyspepsia. — Hic  morbus,  qui  in  for¬ 
mis  tam  variis  se  ostendit,  originem  ducit 

ex  fonte  tam  multiplici,  et  saepe  aegrum 
per  reliquum  vitae  cursum  vexat,  nonsemper 
emeticis  sublevari  potest.  Sed  ubi  cruditas 
et  copia  humoris  glutinosi  sunt  hujus  causae, 
vel  certe  hunc  valde  adaugent,  Ipecacu- 
anha,  vel  per  se  vel  cum  paululo  Tartari 
Emetici  commixto,  pro  emetico  data  le¬ 
vamen  magnum  feretj  et  si  sequantur  re¬ 
media  idonea  ad  ventriculum  et  corpus  fir¬ 
manda,  omnino  abeat  morbus.  Plerum¬ 
que  tamen  antequam  hoc  perficitur,  rur¬ 
sus  emetico  opus  erit,  si  vel  prior  ventris 
culi  evacuatio  non  plena  fuit,  vel  quando- 
cunque  ex  signis  ventriculus  iterum  gravatus 
esse  videtur.  Sunt  qui  hoc  remedio  in  Dys¬ 
pepsia  libere  uti  nolunt,  quia  id,  stomachum 
infirmare  et  materiam  morbosam  gignere,  au¬ 
tumant.  Si  tamen  tantum  adhibentur  ubi 
morbus,  ex  ingenti  muci  viscidi  accumula¬ 
tione,  remediis  mitioribus  obstitit,  non  inju¬ 
riam  unquam  inferent,  et  profecto  prima  sunt 
remedia  quae  proderunt.  Quibus  subinde 

Dyspepsia  redit,  emetica,  nisi  signa  graviora 
sunt,  dari  non  debent,  et  dein  bonum  quod 
efficitur  rebus  ad  id  aptissimis  producendum 
est.  Hic  observatu  dignum  est,  ut  si  Car- 
dialgia  in  hoc  vel  alio  morbo  multum  urgeat^ 
magnesiara,  aut  quaevis  antacida,  ante  emeti- 
cum  administrare  oportet,  quia  acidi  rejectio 
aegro  ingratissima  erit,  aut  fortasse  fauces 
exulceret. 

Quamplurimi  morbi,  veluti  Ophthalmia  chro* 
nica.  Amaurosis,  Cephalalgia,  Odontalgia,  Ic¬ 
terus,  Syncope,  Asthma,  &c.  saepe  cum  ven¬ 
triculi'  et  alvi  affectionibus  arctissimo  nexu 
conjunguntur,  ita  ut  vix  sanari  possint,  donec 
his  visceribus  vires  primo  restitutae  sunt. 
His  in  morbis  igitur.  Emetica,  ab  horum  in 
corpus  ac  ventriculum  effectu,  eodem  in  mo¬ 
do  ac  in  Dyspepsia  ipsa,  prosint.  Et  quam¬ 
vis  non  sola,  tamen  non  minima  sunt  auxilia. 

II.  In  Pertussi. — Paroxysmus  haud  infre- 
quenter,  si  mitis  sit  morbus,  levamen  finem¬ 
que  in  vomitu  petit ;  gravis  autem,  raro  eve« 

nit  vomitus,  et  si  morbus  in  pejus  ruit,  arte 
etiam  induci  vix  potest.  His  observatis  pe- 
ritissimi  medicorum,  quotidie,  in  casibus  gra¬ 
vioribus,  acuto  statu  perstante,  Tartarum 
Emeticum  aut  Ipecacuanliam  ad  vomitum 
ciendum,  ventriculo  non  per  se  moto,  adhi¬ 
bere  consueverunt.  Amovet  enim  vomitio, 
et  mucum  devoratum,  et  materiam  a  ventri¬ 
culo  generatam ;  expurgat  thoracem  ;  et  ad 
superficiem  corporis  derivationem  efficit.  Pri¬ 
ma  ejus  excitatio  saepius  difficilis  est,  vel 
quia  ventriculi  sensus  a  muco  viscido  obtun¬ 
ditur,  vel  propter  alias  causas  minus  manifes¬ 
tas.  Sed  si  semel  excitatur,  postea  facilius 
erit  nisi  admodum  augeatur  morbus.  In  Per- 
tussi  non  necesse  est  ventriculum  post  om¬ 
nem  vomitionem  lavare,  si  id  fieri  potuit, 
sed  tantum  post  primam,  aut  iterum  si  id  or¬ 
ganum  gravatum  esse  videtur.  Praeter  vo¬ 
mitoria,  ad  hunc  morbum  infantibus  tam  le- 
thalem,  alia  remedia  valent,  nec  vero  negli- 
genda  sunt. 

Priusquam  hoc  tentamen  ad  finem  perdu¬ 
camus,  emeticorum  usus,  quando  res  Venefi¬ 
cae  adsumptae  sint,  non  in  silentio  praeter¬ 
eundus  est.  Praesertim,  cum  in  his  magis 
quam  in  aliis  rebus  pollent,  et  cum  ad  eos 
casus  rite  tractandos,  notitia  accurata  omnium 
quae  vomitum  tuto  inducant,  admodum  ne¬ 
cessaria  erit ;  ita  ut,  sedata  aegri  adstan- 
tiumque  perturbatione,  optima,  quae  in  pro¬ 
pinquo  sint,  selegi  possint.  Tempus  enim, 
procul  mittere  pro  magis  idoneis,  non  erit. 
Ubi  venenum  ex  metallis  assumptum  est, 
plerumque  sua  sponte  vomitum  ciet,  ideoque 
nil  restat  nisi  quod  hunc  promoveamus,  do¬ 
nec  illud  omnino  exinaniatur,  utendo  aqua 
tepida  et  fluidis  mucilaginosis,  aqua  nimirum 
cum  lacte  mista,  decocto  avenae,  mucilagini- 
bus  gummi  et  amyli  dilutis,  &c.  quam  pri¬ 
mum  praeparatis.  Si  ex  vomitu  durante,  cum 
dolore  et  anxietate,  gastritidem  creditur  su¬ 
pervenisse,  remedia  pro  hac  praecipienda  sunt. 
Ubi  venenum  ex  regno  vegetabili  devoratum 

sit,  opium  instar  omnium,  ventriculus  fere 
semper  tantum  torpescit,  ut  vomitoria  vali¬ 
dissima,  scilicet  sulphates  cupri  et  zinci  in¬ 
stanter  danda  sint,  si  obtineri  queant  j  sin 
minus,  Tartarum  Emeticum,  Ipecacuanham, 
pulverem  Tabaci,  salem  communem  vel  alia, 
tentandum  est.  Si  haec  etiam  desunt,  vires 
aquae  tepidae,  cum  faucium  irritatione  et 
vertigine  conjunctae,  forsan  ad  narcoticum 
expellendum  valeant ;  dum  interea  omnia  fie¬ 
ri  debent  ne  miser  somno  captus  sit.  Obser¬ 
vandum  est,  ut  nihil  ex  ventriculo  in  iis  ca¬ 
sibus  rejectum  amitti  debeat,  sed  pro  inves¬ 
tigatione  seponi,  si  opus  sit. 

Ex  jam  dictis,  quamvis  plurimi  morbi  ad¬ 
huc  annumerari  possint,  in  aprico  est  quam 
late  utilis  sit  haec  classis  remediorum.  Qui¬ 
busdam  enim  in  morbis  Emetica  praecipue 
adhiberi  conspeximus,  dum  in  aliis  pro  auxi¬ 
liis  solis.  Cum  tamen  adjutoribus  ac  aegro 
inorata  sunt,  in  omni  leni  occasione  minus 
administrare  oportet.  Sed  ex  consensu  ven- 

triculum  inter  et  alvum,  quo  alius  raro  diu 
afficitur  sine  alio  quoque  laborante,  et  quo  in 
pari  modo,  alium  restaurando,  alius  reficitur, 
purgantia  in  vice  Emeticorum  interdum  ad¬ 
hiberi  queant.  Et  quamvis  nonnunquam,  in 
gravioribus  malis,  purgantia  rite  exhibita  satis 
essent,  tamen,  si  iidem  effectus  induci  non 
possint,  nisi  in  tempore  longiore,  et  sic  cum 
majore  aegri  inquietudine,  saepius  praestabit 
ut  non  omittatur  Emeticum. 


FINIS.  ' 


Excudebat  C.  Stewart. 

